CELEX: 32017R0836
Language: lv
Date: 2017-01-11 00:00:00
Title: Komisijas Deleģētā regula (ES) 2017/836 (2017. gada 11. janvāris), ar ko groza III pielikumu Eiropas Parlamenta un Padomes Regulai (ES) Nr. 978/2012 par vispārējo tarifa preferenču sistēmas piemērošanu

18.5.2017   
            
            
               LV
            
            
               Eiropas Savienības Oficiālais Vēstnesis
            
            
               L 125/1
            
         KOMISIJAS DELEĢĒTĀ REGULA (ES) 2017/836
   (2017. gada 11. janvāris),
   ar ko groza III pielikumu Eiropas Parlamenta un Padomes Regulai (ES) Nr. 978/2012 par vispārējo tarifa preferenču sistēmas piemērošanu
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 207. pantu,
   ņemot vērā Eiropas Parlamenta un Padomes 2012. gada 25. oktobra Regulu (ES) Nr. 978/2012 par vispārējo tarifa preferenču sistēmas piemērošanu un ar ko atceļ Padomes Regulu (EK) Nr. 732/2008 (1), un jo īpaši tās 10. panta 4. punktu,
   tā kā:
   
               (1)
            
            
               Saņēmējvalsts, uz kuru attiecas vispārējā tarifa preferenču sistēma (VPS), var pieprasīt papildu tarifa preferences saskaņā ar īpašo veicināšanas režīmu ilgtspējīgai attīstībai un labai pārvaldībai (VPS+). Šim nolūkam Regulas (ES) Nr. 978/2012 9. panta 1. punktā ir paredzēti konkrēti atbilstības kritēriji, ko ievēro, piešķirot tarifa preferences saskaņā ar VPS+. Valstij vajadzētu būt uzskatāmai par neaizsargātu, pamatojoties uz faktu, ka tajā nav panākta pietiekama diversifikācija un integrācija starptautiskajā tirdzniecības sistēmā. Tai vajadzētu būt ratificējušai visas minētās Regulas (ES) Nr. 978/2012 VIII pielikumā norādītās konvencijas, un jaunākajos pieejamajos pārraudzības struktūru secinājumos nedrīkst tikt identificēti nopietni pārkāpumi minēto konvenciju efektīvā īstenošanā. Attiecībā uz jebkuru no attiecīgajām konvencijām tai nevajadzētu būt izteikušai atrunu, kas ir aizliegta ar kādu no minētajām konvencijām vai kas vienīgi Regulas (ES) Nr. 978/2012 9. panta nozīmē tiek uzskatīta par nesavienojamu ar minētās konvencijas mērķi un nolūku. Tai bez atrunām būtu jāuzņemas ziņošanas prasības, ko nosaka katra konvencija, un jāuzņemas saistoši pienākumi, kuri minēti Regulas (ES) Nr. 978/2012 9. panta 1. punkta d), e) un f) apakšpunktā.
            
         
               (2)
            
            
               VPS saņēmējvalstij, kas vēlas izmantot VPS+ sniegtās priekšrocības, ir jāiesniedz pieprasījums kopā ar vispusīgu informāciju par attiecīgo konvenciju ratifikāciju, tās atrunām un konvencijas līgumslēdzēju pušu iebildumiem pret attiecīgajām atrunām, kā arī par tās saistošajiem pienākumiem.
            
         
               (3)
            
            
               Komisija ir pilnvarota pieņemt deleģētos aktus, lai grozītu Regulas (ES) Nr. 978/2012 III pielikumu nolūkā piešķirt VPS+ pieprasījuma iesniedzējai valstij, iekļaujot to VPS+ saņēmējvalstu sarakstā.
            
         
               (4)
            
            
               Komisija 2016. gada 12. jūlijā saņēma VPS+ pieprasījumu no Šrilankas Demokrātiskās Sociālistiskās Republikas (Šrilanka).
            
         
               (5)
            
            
               Komisija ir pārbaudījusi Šrilankas iesniegto VPS+ pieprasījumu saskaņā ar Regulas (ES) Nr. 978/2012 10. panta 1. punktu un konstatējusi, ka Šrilanka atbilst nosacījumiem. Tādēļ Šrilankai būtu jāpiešķir VPS+ no šīs regulas spēkā stāšanās dienas. Regulas (ES) Nr. 978/2012 III pielikums būtu attiecīgi jāgroza.
            
         
               (6)
            
            
               Saskaņā ar Regulas (ES) Nr. 978/2012 13. pantu Komisijai ir pastāvīgi jāpārskata attiecīgo konvenciju ratifikācijas statuss un efektīva īstenošana Šrilankā, kā arī Šrilankas valdības sadarbība ar attiecīgām pārraudzības struktūrām,
            
         IR PIEŅĒMUSI ŠO REGULU.
   1. pants
   Regulas (ES) Nr. 978/2012 III pielikuma B un A slejā attiecīgi iekļauj šādu valsti un atbilstošo burtu kodu:
   
      
                  “Šrilanka
               
               
                  LK”
               
            
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 11. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 303, 31.10.2012., 1. lpp.